กฎกระทรวงกฎกระทรวงฉบับที่๓๖ (พ.ศ. ๒๕๑๙)ออกตามความในพระราชบัญญัติรถยนต์พุทธศักราช ๒๔๗๓------------------------ อาศัยอำนาจตามความในมาตรา๗ ทวิ แห่งพระราชบัญญัติรถยนต์ พุทธศักราช ๒๔๗๓ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่๑๖) พ.ศ. ๒๕๑๒ และมาตรา ๗ ตรี แห่งพระราชบัญญัติรถยนต์ พุทธศักราช ๒๔๗๓ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๗) พ.ศ. ๒๕๑๗ และมาตรา ๓๘ (๑๕)แห่งพระราชบัญญัติรถยนต์ พุทธศักราช ๒๔๗๓ ซึ่งแก้ไขเพิ่มเติมโดยพระราชบัญญัติรถยนต์(ฉบับที่ ๗) พ.ศ. ๒๔๗๙ และมาตรา ๔๒ แห่งพระราชบัญญัติรถยนต์ พุทธศักราช ๒๔๗๓รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ ข้อ ๑ให้ยกเลิกความใน (๒) ของข้อ ๕ แห่งกฎกระทรวง ฉบับที่ ๓๔ (พ.ศ. ๒๕๑๓) ออกตามความในพระราชบัญญัติรถยนต์ พุทธศักราช ๒๔๗๓และให้ใช้ความต่อไปนี้แทน "(๒) สำหรับสหกรณ์ (ก) เป็นสหกรณ์จำกัดที่จดทะเบียนตามกฎหมายไทย และมีสำนักงานใหญ่ตั้งอยู่ในราชอาณาจักร (ข)มีวัตถุประสงค์เพื่อประกอบการเดินรถยนต์รับจ้างบรรทุกคนโดยสารโดยใช้รถยนต์สี่ล้อรับจ้างบรรทุกคนโดยสารได้ไม่เกินเจ็ดคน (ค) กรรมการดำเนินการสมาชิกและพนักงานของสหกรณ์เป็นผู้มีสัญชาติไทย (ง) สมาชิกของสหกรณ์ซึ่งมีใบอนุญาตขับรถยนต์สาธารณะมีจำนวนไม่น้อยกว่าห้าร้อยคน" ข้อ ๒ให้ยกเลิกความในข้อ ๘ แห่งกฎกระทรวง ฉบับที่ ๓๔ (พ.ศ. ๒๕๑๓) ออกตามความในพระราชบัญญัติรถยนต์ พุทธศักราช ๒๔๗๓และให้ใช้ความต่อไปนี้แทน "ข้อ ๘ผู้รับใบอนุญาตให้ประกอบการรับจ้างบรรทุกคนโดยสารใช้รถยนต์สี่ล้อรับจ้างบรรทุกคนโดยสารได้ไม่เกินเจ็ดคนในท้องที่กรุงเทพมหานครต้อง (๑)จัดให้มีสถานที่จอดพักรถอย่างน้อยเขตละหนึ่งแห่ง แต่ละแห่งจอดพักรถได้ไม่น้อยกว่าสิบคัน (๒) จัดให้มีการบันทึกประวัติที่อยู่ปัจจุบันและหมายเลขใบอนุญาตขับรถยนต์สาธารณะของผู้ขับรถยนต์รับจ้างพร้อมด้วยรูปถ่ายไว้ตามแบบที่นายทะเบียนกำหนด (๓) จัดให้มีการบันทึกควบคุมการออกรถซึ่งแสดงรายการจ่ายรถออกรับจ้างประจำวันตามแบบที่นายทะเบียนกำหนด (๔)จัดให้มีและใช้เครื่องมือสื่อสารระหว่างที่จอดรถกับศูนย์บริการของบริษัทจำกัดหรือสหกรณ์และระหว่างสถานที่จอดพักรถกับศูนย์บริการของบริษัทจำกัด หรือสหกรณ์ตามกฎหมายว่าด้วยวิทยุคมนาคมหรือตามกฎหมายว่าด้วยโทรเลขและโทรศัพท์ และตามกฎหมายว่าด้วยองค์การโทรศัพท์แห่งประเทศไทย (๕)ไม่ยินยอมให้ผู้ขับรถซึ่งเป็นลูกจ้างของบริษัทจำกัดหรือสมาชิกของสหกรณ์หรือบุคคลอื่นเช่ารถของบริษัทจำกัดหรือสหกรณ์ไปหารายได้ ทั้งนี้ภายในกำหนดเวลาหนึ่งร้อยแปดสิบวันนับแต่วันได้รับใบอนุญาตสำหรับการปฏิบัติตาม (๑) และ (๔)" ข้อ ๓ให้ยกเลิกความในข้อ ๑๔ แห่งกฎกระทรวง ฉบับที่ ๓๔ (พ.ศ. ๒๕๑๓) ออกตามความในพระราชบัญญัติรถยนต์ พุทธศักราช ๒๔๗๓ ข้อ ๔ให้เพิ่มความต่อไปนี้เป็นข้อ ๑๙ ทวิ แห่งกฎกระทรวง ฉบับที่ ๓๔ (พ.ศ. ๒๕๑๓) ออกตามความในพระราชบัญญัติรถยนต์ พุทธศักราช ๒๔๗๓ "ข้อ ๑๙ ทวิ รถยนต์รับจ้างระหว่างจังหวัดจะหยุดเพื่อส่งคนโดยสารได้เฉพาะที่ที่นายทะเบียนกำหนด" ข้อ ๕ให้ยกเลิกแบบคำขอรับใบอนุญาตประกอบการรับจ้างบรรทุกคนโดยสารโดยใช้รถยนต์สี่ล้อรับจ้างบรรทุกคนโดยสารได้ไม่เกินเจ็ดคนท้ายกฎกระทรวง ฉบับที่ ๓๔ (พ.ศ. ๒๕๑๓) ออกตามความในพระราชบัญญัติรถยนต์ พุทธศักราช ๒๔๗๓และให้ใช้แบบคำขอท้ายกฎกระทรวงนี้แทน ให้ไว้ณ วันที่ ๒๒ มกราคม พ.ศ. ๒๕๑๙ หม่อมราชวงศ์คึกฤทธิ์ ปราโมช รัฐมนตรีว่าการกระทรวงมหาดไทย--------------------------------------------------------------------------------------------------------หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่บทบัญญัติในกฎกระทรวง ฉบับที่ ๓๔ (พ.ศ. ๒๕๑๓)เกี่ยวกับการประกอบการรับจ้างบรรทุกคนโดยสารโดยใช้รถยนต์สี่ล้อรับจ้างบรรทุกคนโดยสารได้ไม่เกินเจ็ดคนบางข้อไม่เหมาะสมและเป็นอุปสรรคแก่การรวมตัวกันจัดตั้งเป็นสหกรณ์ สมควรแก้ไขเพิ่มเติมเกี่ยวกับจำนวนสมาชิกของสหกรณ์ซึ่งมีใบอนุญาตขับรถยนต์สาธารณะซึ่งเดิมกำหนดไว้หนึ่งพันคนให้เหลือเพียงจำนวนไม่น้อยกว่าห้าร้อยคนและยกเลิกข้อกำหนดที่ให้สหกรณ์ต้องเป็นเจ้าของรถยนต์ไม่น้อยกว่าห้าร้อยคันออกกับแก้ไขเพิ่มเติมเกี่ยวกับเงื่อนไขในการอนุญาตประกอบการรับจ้างบรรทุกคนโดยสารโดยใช้รถยนต์สี่ล้อรับจ้างบรรทุกคนโดยสารได้ไม่เกินเจ็ดคน บางข้อให้เหมาะสมยิ่งขึ้นจึงจำเป็นต้องออกกฎกระทรวงฉบับนี้[ดูข้อมูลจากภาพกฎหมาย][รก.๒๕๑๙/๑๗/๑๕พ/๒๙ มกราคม ๒๕๑๙] พุทธชาด/ แก้ไข ๓๑ตุลาคม ๒๕๔๕ B+A(C )